25. ΒΑΣΙΛΙΚΟΝ ΔΙΑΤΑΓΜΑ της 25/30 Οκτ. 1936 Περί αναθέσεως εις την Αγροτικήν Τράπεζαν της Ελλάδος της εισπράξεως των προς το Δημόσιον οφειλών των αποκατασταθέντων αγροτών δι’ αξίαν παραχωρηθέντων αυτοίς κλήρων. Εκδίδεται κατά το άρθρ. 5 ν. 5913 (τ. 17). Άρθρον μόνον.-Η είσπραξις των προς το δημόσιον οφειλών των κατά τον Αγροτικόν Νόμον αποκατασταθέντων αγροτών δι’ αξίαν παραχωρηθέντων αυτοίς κλήρων ανατίθεται εις την Αγροτική Τράπεζαν της Ελλάδος, συμφώνως προς τους όρους της από 14 Οκτ. 1936 μεταξύ ελληνικού δημοσίου και αυτής συμβάσεως, εχούσης ως έπεται: ΣΥΜΒΑΣΙΣ Άρθρ.1.-Η Αγροτική Τράπεζα της Ελλάδος αναλαμβάνει από της υπογραφής της παρούσης την κατ’ εντολήν και δια λογαριασμόν του ελληνικού δημοσίου είσπραξιν των εκ της εφαρμογής του Αγροτικού Κώδικος απαιτήσεων αυτού εξ εγκαταστάσεως ακτημόνων καλλιεργητών. Την ανωτέρω είσπραξιν ενεργεί η Α.Τ.Ε. επί ιδίω αυτής ονόματι νομιμοποιουμένη ενεργητικώς και παθητικώς εις πάσαν έναντι των οφειλετών σχέσιν απορρέουσαν εκ της παρούσης συμβάσεως. Άρθρ.2.-(Μεταβατική διάταξις). Άρθρ.3.-1.Κατά την είσπραξιν των περί ων πρόκειται χρεών υπό της Α.Τ.Ε. έχουσιν εφαρμογήν αι διατάξεις του νόμου περί εισπράξεως δημοσίων εσόδων ως και αι υπέρ της Αγροτικής Τραπέζης ισχύουσαι προνομίαι. 2.Τα παρά της Α.Τ.Ε. εισπραττόμενα ποσά παρ’ αγροτών τυγχανόντων οφειλετών και προς το δημόσιον εκ τοκοχρεωλυτικών δόσεων και προς αυτήν εκ δανείων ή άλλων αιτιών, κατανέμονται μεταξύ ελληνικού δημοσίου και Α.Τ.Ε. κατά την αναλογίαν του ολικού ποσού των εισπρακτέων εκάστοτε δόσεων των οφειλών τούτων. Άρθρ.4-1.Τα εισπραττόμενα παρά της Α.Τ.Ε. ποσά αποδίδονται εις το δημόσιον κατατιθέμενα παρ’ αυτής εις την Τράπεζαν της Ελλάδος ή το δημόσιον ταμείον καθ’ εξαμηνίαν, μετά προηγουμένην αφαίρεσιν των εν γένει δαπανών της Α.Τ.Ε και προμηθείας 1% (ένα επί τοις εκατόν) επί του συνόλου των πραγματοποιουμένων εισπράξεων. Αι δαπάναι της Α.Τ.Ε. προεγκρίνονται καθ’ εξαμηνίαν υπό τριμελούς επιτροπής απαρτιζομένης εξ ενός ανωτέρου υπαλλήλου της γενικής διευθύνσεως δημοσίου λογιστικού οριζομένου υπό του υπουργού, ενός ανωτέρου υπαλλήλου της διευθύνσεως εποικισμού του υπουργείου Γεωργίας οριζομένου υπό του υπουργού και του αρμοδίου διευθυντού της Α.Τ.Ε. Σελ. 198 2.Η Α.Τ.Ε. υποχρεούται να υποβάλλη ωσαύτως καθ’ εξαμηνίαν, εις τα υπουργεία Γεωργίας και Οικονομικών κατάστασιν των πραγματοποιηθεισών εισπράξεων. 3.Η Α.Τ.Ε. υποχρεούται όπως εις το τέλος εκάστου έτους γνωστοποιή εις το υπουργείον Γεωργίας πάσαν εκ τοκοχρεωλυτικών δόσεων είσπραξιν εις χωριστούς πίνακας κατά συνεταιρισμόν εν οις θα εμφαίνωνται και τα ονόματα των καταβαλόντων κληρούχων και τα ποσά άτινα κατέβαλον. Άρθρ.5.-Η ισχύς της παρούσης γενομένης εις τριπλούν άρχεται από της δημοσιεύσεως του Β.Δ/τος του προβλεπομένου υπό του άρθρου 5 του ν. 5913 (τόμ.17). 